फलौदी के कारोबारी के यहां आयकर सर्वे शुरू
जोधपुर/फलौदी| आयकरविभाग की ओर से जारी नोटिस का जवाब नहीं देने वाले कारोबारियों के यहां सर्वे का अभियान सोमवार को भी जारी रहा। इस दौरान जोधपुर शहर के चार और फलौदी के एक कारोबारी के खिलाफ आयकर सर्वे की कार्रवाई शुरू की गई। जानकारी के अनुसार प्रधान आयकर आयुक्त एसके सिंह के निर्देशन में संयुक्त आयकर आयुक्त टीम ने सोमवार शाम शहर के शिकारगढ़ इलाके की एक होटल और पाली रोड अमृता देवी सर्किल के निकट स्थित एक पशु आहार कारोबारी के यहां सर्वे शुरू किया। इसी तरह, बाड़मेर रेंज की एक टीम ने शहर के देव नगर इलाके में एक साबुन कारोबारी के यहां जांच शुरू की। दूसरी ओर, एक अन्य टीम ने मंडोर मंडी में स्थित एक शक्कर कारोबारी के ऑफिस गोदामों पर सर्वे शुरू किया। उधर, फलौदी के एक कारोबारी के जोधपुर में बोरानाडा स्थित प्रतिष्ठान पर भी इनकम टैक्स अधिकारियों की टीम ने पड़ताल शुरू की है।
hin_Deva hin_Deva